Source: http://docplayer.fi/1833168-Aikuissosiaalityo-muutoksessa.html
Timestamp: 2017-11-23 02:36:30+00:00
Document Index: 18273160

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

AIKUISSOSIAALITYÖ MUUTOKSESSA? - PDF
AIKUISSOSIAALITYÖ MUUTOKSESSA?
Download "AIKUISSOSIAALITYÖ MUUTOKSESSA?"
1 RAPORTTEJA 22 AIKUISSOSIAALITYÖ MUUTOKSESSA? KESKI-SUOMEN MAAKUNNAN AIKUISSOSIAALITYÖN KEHITTÄMISHANKKEEN LOPPURAPORTTI KATI NÄRHI SIVI TALVENSOLA ANNE VALPPU-VANHAINEN JUHANI KARJALAINEN
2 Julkaisija Keski-Suomen sosiaalialan osaamiskeskus Raportteja 22 Käyntiosoite Matarankatu 4, Jyväskylä Postiosoite PL 35, Jyväskylän yliopisto ISBN ISSN (painettu) ISSN X (verkkojulkaisu) Painopaikka Tekevä, Jyväskylä 2009
3 TIIVISTELMÄ Tekijä Raportin nimi Kustantaja Painopaikka Kati Närhi, Sivi Talvensola, Anne Valppu-Vanhainen ja Juhani Karjalainen Aikuissosiaalityö muutoksessa? Keski-Suomen maakunnan aikuissosiaalityön kehittämishankkeen loppuraportti Keski-Suomen sosiaalialan osaamiskeskus Tekevä Vuosi 2009 Sivumäärä 253 Sarjanro Keski-Suomen sosiaalialan osaamiskeskuksen raportteja 22 Keski-Suomen maakunnan aikuissosiaalityön kehittämishanke on yksi Sosiaalialan kehittämishankkeen ( ) monista valtakunnallisista osaprojekteista, jossa paikannettiin erityisesti sosiaalitoimiston aikuissosiaalityön henkilöstön osaamiseen ja asiantuntijuuteen liittyviä teemoja. Hanke oli ensimmäinen aikuisten parissa tehtävään sosiaalityöhön kiinnittyvä kehittämishanke Keski-Suomen maakunnassa. Osittain tästäkin syystä hankkeen punaisena lankana oli kysymys: mitä aikuissosiaalityö on Keski-Suomessa? Tämä loppuraportti on kuvaus keskisuomalaisen sosiaalitoimistossa tapahtuvan aikuissosiaalityön kehittämistyön taustoista, etenemisestä ja tuloksista. Suurena ongelmana aikuissosiaalityössä nousi esiin hankkeen aikana eri ammattiryhmien epäselvät tehtäväkuvat. Keskisuomalaisen sosiaalitoimiston aikuissosiaalityössä työnjako ei perustu osaamiseen ja koulutukseen. Hankkeessa kerättyjen aineistojen pohjalta voi todeta, että sosiaalitoimiston ns. lakisääteiset tehtävät (lastensuojelu ja/tai toimeentulotukityö) sekä aktivoiva sosiaalipolitiikka priorisoivat aikuissosiaalityötä. Tämä liitettynä hankkeen aikana monissa eri aineistoissa esiin nousevaan epäkohtaan liian pienistä henkilöstöresursseista sekä myös kokonaan puuttuvista ammattiryhmistä (erityisesti sosiaaliohjaaja) suhteessa kuntien asukas/asiakasmääriin sekä prosessimaisen työn tekemisen vaatimuksiin, on aikuissosiaalityön kehittämisen kannalta hyvin haastavaa. Hankkeen toteuttamien hankekuntien aikuissosiaalityön työprosessimallinnusten yhteydessä esiin noussut epäkohta dokumentoinnin puutteellisuudesta sekä asiakastietojärjestelmien kehittymättömyydestä suhteessa aikuissosiaalityön dokumentoinnin tarpeisiin, vaikeuttaa sekä asiakastyön että rakenteellisen sosiaalityön toteuttamista aikuissosiaalityön alueella. Systemaattisen, prosessimaisen ja pitkäjänteisen aikuissosiaalityön sisällöllinen puutteellisuus on ilmeistä, koska aikuissosiaalityön ja sosiaaliohjauksen työprosesseja on mahdollista toteuttaa hankekuntien sosiaalitoimistoissa ainoastaan satunnaisesti ja valikoitujen asiakkaiden kanssa. Pääasiallisesti aikuissosiaalityön alueen työ on puuttumista asiakkaiden kriisiytyneisiin elämäntilanteisiin sekä asiakkaiden toimeentulotukinormien laskemista. Koska hankkeessa kerättyjen aineistojen pohjalta voidaan sanoa hankekuntien työntekijöiden edustavan melko kattavasti pätevyyskriteerit täyttävää, hyvin sitoutunutta ja motivoitunutta työntekijäryhmää, herää kysymys miten aikuissosiaalityö on sosiaalitoimistoissa organisoitu? Hanketyön perusteella voi todeta, että koska sosiaalijohdon sitoutuminen hankkeeseen oli sen aikana hyvin vaihtelevaa, eikä aikuissosiaalityön problematiikkaa ja sisältöjä tunnettu kovinkaan hyvin, tai esimiesjohdolla ei ollut aikaa työn perusteelliseen organisointiin mm. 1
4 oman asiakastyön vuoksi, aikuissosiaalityön tekemisen epäkohtiin ja rakenteellisiin reunaehtoihin ei pystytty vaikuttamaan riittävässä määrin. Rakenteellisten reunaehtojen muutoksissa on kyse usein myös työntekijä- ja palveluresursseista eli rahasta. Kaiken kaikkiaan hankkeen aikana selvisi, että taloudellisen tehokkuuden paineiden, asiakkaisiin kohdistuvan aktivointipolitiikan, riittämättömien resurssien ja viimesijaisten palvelujen reunaehtojen puristuksessa sosiaalitoimiston aikuissosiaalityöllä on vaara kiteytyä toimenpidekeskeiseksi liittämis- ja kontrollisuhteeksi (Juhila 2006), josta sosiaalityön ammatillinen ydin on vaarassa hävitä. Ammatillinen ydin aikuissosiaalityössä voisi potentiaalisesti olla asiakkaan tilanteeseen paneutuva, systemaattinen ja prosessinomainen työskentely asiakkaan lähtökohdista ja aikataulusta käsin (kumppanuus- ja huolenpitosuhde; Juhila 2006). Tässä merkityksessä myös kuntouttavan sosiaalityön idea (Liukko 2006; Tuusa 2005) on potentiaalisesti olemassa aikuissosiaalityön ytimessä. Toisaalta jos toimenpidekeskeisyys sosiaalitoimiston aikuissosiaalityössä edelleen syvenee, kuntouttavan sosiaalityön periaatteiden noudattaminen ja toteuttaminen käytännössä tulee olemaan entistäkin vaikeampaa. Hankkeen kokemusten perusteella aikuissosiaalityön kehittämistä tulisi tarkastella kahdesta näkökulmasta. Toisaalta on huomioitava kunnallisen sosiaalitoimiston aikuissosiaalityön sisäiset resurssit ja niiden kehittäminen. Tämän lisäksi aikuissosiaalityön asiakkaiden tarvitsemia muita sosiaalitoimiston ulkopuolisia palveluja, kuten mm. päihde- ja mielenterveyspalveluja sekä työtoimintaa ja -valmennusta, on samanaikaisesti kehitettävä ja resursoitava riittävästi. Loppujen lopuksi aikuissosiaalityö on vaikuttavaa vain, jos se kohtaa asiakkaan tarpeet. Aikuissosiaalityössä työskentelyn tavoitteet voidaan asettaa lopulta vain asiakkaan aikataulun ja vastaanottokyvyn mukaan. Hankkeen kehittämistyön perusteella on selvää, että aikuissosiaalityön palveluiden vaikuttavuus on satunnaista ja piilossa niin kauan kun ei ole tilaa tehdä aikuissosiaalityötä ja jos työtä ei ole aikaa dokumentoida sekä tehdä näkyväksi. Tärkeä kysymys aikuissosiaalityön tulevaisuuden kannalta onkin keneen ja mihin tavoitteisiin työntekijöiden puskuriammatissaan (käsite Julkunen 2009) oletetaan ensisijaisesti sitoutuvan: asiakkaiden tarpeista lähteviin ammattityön tavoitteisiin vai taloudellisen tehokkuuden täyttämän organisaation tavoitteisiin. Jos sallitaan todellinen yhteys asiakkaisiin, aikuissosiaalityöstä voi kehittyä aidosti kansalaisten hyvinvoivaa tukevaa (vrt. Cavén 1999; Juhila 2006, 2008b). Tällöin myös aikuissosiaalityön tunnustusvaje (käsite Julkunen 2008) voisi kääntyä työn positiiviseksi tunnistamiseksi ainakin asiakkaiden näkökulmasta. Muutoksen olisi kuitenkin lähdettävä ylhäältä päin tulevista tavoitteista. Taloudellisen tehokkuusajattelun tavoitteiden mukaisen retorisen asiakaslähtöisyyden (vrt. Juhila 2006, 2008b) tulisi mukautua näkemään kumppanuuden kautta tuleva vaikuttava ja tehokas aikuissosiaalityö ja sen merkitys asiakkaiden elämäntilanteiden jäsentäjänä. 2
5 SISÄLLYS I JOHDANTO 9 II HANKKEEN TAUSTA JA TAVOITTEET 11 1 AIKUISSOSIAALITYÖ ILMIÖNÄ JA KÄSITTEENÄ Aikuissosiaalityön määrittely-yrityksiä 13 2 AIKUISSOSIAALITYÖN HANKKEEN TAVOITTEET Aikuissosiaalityötä kehittämässä 17 III HANKKEEN SISÄLTÖ JA TOTEUTUS 20 1 SELVITYS- JA TUTKIMUSTOIMINTA 20 2 TÄYDENNYSKOULUTUS 22 3 KESKUSTELUFOORUMI Täydennyskoulutukseen ja keskustelufoorumiin liittyvät välitehtävät Aikuissosiaalityön ammatti- ja tehtävärakenne Aikuissosiaalityön arvoristiriidat Oman työn kehittämisen reunaehdot ja mahdollisuudet työyhteisössä Aikuissosiaalityön peruslähtökohdat Aikuissosiaalityön työorientaatiot 28 4 PAINOPISTEALUEET Ammatti- ja tehtävärakenne sekä dokumentointi Työprosessimallinnukset osana ammatti- ja tehtävärakenteen selkeyttämistä Dokumentaation kehittäminen Lopuksi Työttömien aktivointi ja työllistymistä edistävä toiminta kuntien sosiaalitoimen aikuissosiaalityössä Kuntien rooli ja tehtävät työllisyydenhoidon kokonaisuudessa Kunnan sosiaalitoimiston aikuissosiaalityön rooli ja tehtävät työllisyydenhoidossa Kysely kuntien työllistämistoiminnasta Keski-Suomen maakunnassa Hankkeen aktivointia ja työllistymistä edistävän toiminnan kehittämistyö Työllisyydenhoidon kokonaisuus hahmottuu nelikenttämallin avulla Lopuksi Päihde- ja mielenterveystyö sosiaalitoimiston aikuissosiaalityössä51 3
6 4.3.1 Keski-Suomen päihdepalvelujen rakenteiden kartoitus Mitä on sosiaalitoimiston päihdetyö? Mitä on sosiaalitoimiston mielenterveystyö? Lopuksi Palveluohjaus sosiaalitoimiston aikuissosiaalityössä Kunnat toivoivat palveluohjaus -käsitteen ja käytäntöjen selkeyttämistä Palveluohjaus on asiakaslähtöinen toimintatapa Mitä hankekuntien aikuissosiaalityön palveluohjaus on? Työttömien palveluohjausta on kehitetty työvoiman palvelukeskuksissa Mitä sosiaalitoimen aikuissosiaalityön palveluohjauksen pitäisi olla? Palveluohjaus paikantuu sosiaalialalle annetussa ammatti- ja tehtävärakennesuosituksessa Lopuksi 70 5 MUU TOIMINTA 71 IV AIKUISSOSIAALITYÖTÄ KESKI-SUOMESSA 73 1 AIKUISSOSIAALITYÖN RESURSSIT JA RAKENTEET KESKI- SUOMESSA Yhdennetyn sosiaalityön vai eriytetyn sosiaalityön malli? Aikuissosiaalityön ja lapsiperhe- /lastensuojelun sosiaalityön työntekijäresurssit kunnassa Lapsiperheiden/lastensuojeluperheiden toimeentulotuen myöntäminen eriytetyssä mallissa Aikuissosiaalityön resurssimuutokset suhteessa asukaslukuun vuodesta 2007 vuoteen Toimeentulotuen päätösmäärät vuosina 2007 ja Asiakkaan ohjautumisen mekanismi eri työntekijäryhmille Tietojärjestelmistä ja dokumentaatiosta Muut huomiot aikuissosiaalityöstä Lopuksi 85 2 AIKUISSOSIAALITYÖN ARKI Aineistokeruu ja analyysi Taustatiedot Asiakkaat Dokumentaatio ja suunnitelmat Työmenetelmät ja asiantuntijuus Työnkuvat ja ajankäyttö Aikuissosiaalityön tehtävät eri ammattiryhmillä Asiakastyö Toimeentulotukityö Työnohjaus 95 4
7 2.8 Työn organisointi ja työpaikan tukirakenteet Tiedonkulku työssä Säännölliset toiminnat työyhteisön arjessa Työyhteisön tuki ja tyytyväisyys organisaation toimintaan Vaikutusmahdollisuudet työssä Aikuisasiakkaiden kanssa tehtävän työn luonne Työmotivaatio Yhteistyötahot Tulevaisuus Yhteenvetoa AIKUISSOSIAALITYÖ TYÖNTEKIJÖIDEN KESKUSTELUSSA Byrokratian ja ammatillisuuden suhde Toimenpidekeskeisyys ja ammattityön laatu Viimesijaisuuden ja ensisijaisuuden suhde Asiakkaan haasteelliset tilanteet Selviytymisstrategiat eli miten erilaisista jännitteistä huolimatta jaksetaan painaa pitkää päivää? Yhteenveto KUNNALLISEN SOSIAALITOIMEN AIKUISSOSIAALITYÖHÖN KIINTEÄSTI LIITTYVIEN AKTIVOINTI- JA TYÖLLISTÄMISPALVELUJEN KUSTANNUKSET JA VAIKUTUKSET Aineisto Elämänlaatumittari Tulokset Mitkä ovat kunnan sosiaalitoimen aikuissosiaalityön sekä siihen kiinteästi liittyvien kunnan tai muun tahon järjestämien tai tarjoamien palvelujen kustannukset? Miten palvelut vaikuttivat pitkäaikaistyöttömän elämänlaatuun? Mikä on aineiston perusteella aikuissosiaalityön rooli pitkäaikaistyöttömän palvelukokonaisuudessa? Yhteenvetoa kustannuksista ja vaikutuksista 151 V HANKKEEN ARVIOINTI TYÖNTEKIJÄNÄKÖKULMA Aineistonkeruu ja analyysi Taustatiedot Täydennyskoulutuspäivät Keskustelufoorumi Kehittämisen painopistealueet Ammatti- ja tehtävärakenne Aktivointi ja työllistäminen Palveluohjaus Päihde- ja mielenterveystyö Hankkeen yleisarviointi 168 5
8 1.7 Tavoitteiden toteutuminen arviointikyselyn vastausten valossa ITSEARVIOINTI 173 VI POHDINTA JA TULEVAISUUDEN HAASTEET MITÄ AIKUISSOSIAALITYÖ ON KESKI-SUOMESSA? AIKUISSOSIAALITYÖN KEHITTÄMISEN REUNAEHDOT AIKUISSOSIAALITYÖN TULEVAISUUS 179 KIRJALLISUUS 184 LIITTEET 193 6
9 KUVAT JA TAULUKOT Kuva 1. Aikuissosiaalityön hankkeen keinot ja tavoitteet 16 Kuva 2. Aikuissosiaalityön hankkeen kehittämisen painopisteet 17 Kuva 3. Kunnan työllisyydenhoidon toimijat ja toimintaedellytykset nelikenttään sijoiteltuna. 49 Kuva 4. Kunnan asukasmäärä suhteessa yhdelle aikuissosiaalityön alueen sosiaalityöntekijälle vuosina kuudessa hankekunnassa. 79 Kuva 5. Toimeentulotuen päätösmäärät keskimäärin yhdellä työntekijällä kuukaudessa vuonna 2007 ja 2009 ammattiryhmittäin jaoteltuna. 81 Kuva 6. Asiakaspolkujen kokonaiskustannukset menolajeittain eriteltyinä. 133 Kuva 7. Valtion ja kunnan rahoitusosuudet asiakkaiden kokonaiskustannuksissa. 134 Kuva 8. Eri asiakaspolkujen kunnalle kohdistuneet kustannukset menolajeittain eriteltynä. 135 Kuva 9. Asiakaspolkujen vertailukelpoiset kustannukset kuukausitasolla ( /kk). 137 Kuva 10. Kunnalle aiheutuneet kustannukset kuukausitasolla. 138 Kuva 11. Valtiolle aiheutuvat kustannukset kuukausitasolla. 139 Kuva 12. Asiakkaiden saamat vertailukelpoiset taloudelliset etuudet kuukausitasolla tarkasteltuna. 141 Taulukko 1. Aikuissosiaalityön eri ammattiryhmien työn kohteet ja tehtävät Taulukko 2. Aikuissosiaalityön yleinen prosessi ja sen dokumentointi asiakastietojärjestelmään Taulukko 3. Hankekuntien aikuissosiaalityön ja lastensuojelun/lapsiperhetyön henkilöstöresurssit ammattiryhmittäin vuonna Taulukko 4. Neljän kunnan aikuissosiaalityön ja lastensuojelun/lapsiperhetyön henkilöstöresurssit 2007 ja Taulukko 5. Kolmen kunnan aikuissosiaalityön henkilöstöresurssit ammattiryhmittäin 2007 ja Taulukko 6. Kolmen kunnan lastensuojelun/lapsiperhetyön henkilöstöresurssit ammattiryhmittäin 2007 ja Taulukko 7. Tietojärjestelmät ja dokumentaatio Taulukko 8. Muita huomioita resursseista, rakenteista ja voimavaroista
10 Taulukko 9. Asiakastyötä tekevät (%), keskimääräinen asiakasmäärä viikossa, asiakasmäärien vaihtelu ja keskimääräinen asiakastapaamisiin käytetty päivittäinen aika ja yhteen asiakastapaamiseen käytetty aika keskimäärin kaikilla vastanneilla ja ammattiryhmittäin Taulukko 10. Eri toimeentulotukipäätösten määrien keskiarvot (kpl) ja päätöksiä tekevien osuus (%) ammattiryhmittäin ja kaikilla vastanneilla Taulukko 11. Aikuissosiaalityön kuusi asiakaspolkua Taulukko 12. Asiakkaan saamat taloudelliset tuet tarkasteluajanjakson aikana Taulukko 13. Asiakkaiden saamat taloudelliset tuet kuukausitasolla tarkasteltuna Taulukko 14. Aktivoinnin kohteena olleiden asiakkaiden elämänlaatumittarin osatekijät sosiaalityöntekijöiden arvioimina Taulukko 15. Täydennyskoulutusta koskevien väittäminen vastausjakaumat (%) Taulukko 16. Keskustelufoorumia koskevien väittämien vastausjakaumat (%, n=25) Taulukko 17. Työprosessimallinnuksia koskevien väittämien vastausjakaumat (%) Taulukko 18. Dokumentointia koskevien väittämien vastausjakaumat (%, n=19) Taulukko 19. Aktivointia ja työllistämistä koskevien väittämien vastausjakaumat (%) Taulukko 20. Palveluohjausta koskevien väittämien vastausjakaumat (%, n=16) Taulukko 21. Päihde- ja mielenterveystyötä koskevien väittämien vastausjakaumat (%) Taulukko 22. Aikuissosiaalityön hankkeen yleisarviointia koskevien väittämien vastausjakaumat (%) Taulukko 23. Hanketyöntekijöiden itsearvioinnin SWOT-analyysi
11 I JOHDANTO Sosiaalityön toimintaympäristön muutokset ja tehtäväkentän eriytyminen ovat luoneet sosiaalityön työkäytäntöihin liittyviä erilaisia sisällöllisiä kehittämishaasteita (esim. Kananoja ym. 2007; Karjalainen & Sarvimäki 2005). Yksi näistä haasteista liittyy aikuisiin kohdistuvien sosiaalityön palvelujen kehittämiseen. Kuten Arja Jokinen ja Kirsi Juhila (2008a, 7) toteavat, sosiaalityötä aikuisten parissa on tehty aina. Tarve aikuisten parissa tehtävän sosiaalityön kehittämiseen Suomessa on syntynyt erityisesti 1990-luvun yhteiskunnallisten muutosten seurauksena (myös Väisänen & Hämäläinen 2008). Kuitenkin vasta 2000-luvulla se on nostettu esiin kohdennetummin sosiaalityön keskusteluissa. Sosiaalityön käytännöissä aikuissosiaalityön nosteeseen liittyvä ilmiö on näyttäytynyt viime vuosina moninaisten kunnallisten ja valtakunnallisten kehittämishankkeiden muodossa. (esim. Jokinen & Juhila 2008a, 7; Liukko 2006, 27 30; Liukonen & Lukman 2007; Kumpulainen & Kilponen 2007, 2 4; Suoninen-Erhiö 2008a, 11 12; Suoninen-Erhiö 2008b, 14 15; Kotro 2008; Väisänen & Hämäläinen 2008; Europaeus & Koivisto 2009.) Keski-Suomen maakunnan aikuissosiaalityön kehittämishanke on yksi Sosiaalialan kehittämishankkeen ( ) monista valtakunnallisista osaprojekteista, joissa paikannettiin erityisesti sosiaalitoimiston aikuissosiaalityön henkilöstön osaamiseen ja asiantuntijuuteen liittyviä teemoja. Hanke oli ensimmäinen aikuisten parissa tehtävään sosiaalityöhön kiinnittyvä kehittämishanke Keski-Suomen maakunnassa. Osittain tästäkin syystä hankkeen punaisena lankana on ollut vastata kysymykseen: mitä aikuissosiaalityö on Keski-Suomessa? Vasta ymmärtämällä aikuissosiaalityön tekemisen luonnetta ja sen reunaehtoja voidaan työtä ryhtyä kehittämään sen omista lähtökohdista. Tämä loppuraportti on kuvaus keskisuomalaisen sosiaalitoimistossa tapahtuvan aikuissosiaalityön kehittämistyön taustoista, etenemisestä ja tuloksista. Loppuraportti jakautuu viiteen päälukuun. Johdantoluvun jälkeen raportin toisessa pääluvussa käsitellään aikuissosiaalityön ilmiötä ja käsitettä viimeaikaisen kotimaisen kirjallisuuden valossa. Kolmannessa pääluvussa kuvataan hankkeen aikana syntyneitä prosesseja ja keskeisiä sisältöjä sekä tuodaan esiin hankkeen konkreettisia tuloksia ns. painopistealueiden osalta. Neljäs pääluku pyrkii paikantamaan hankkeessa kerätyn empiirisen aineiston avulla keskisuomalaisen aikuissosiaalityön tilannetta ja luonnetta. Hanke on julkaissut aikaisemmin kaksi raporttia (Närhi ym. 2008; Talvensola ym. 2008), joiden tulokset on kiteytetty lähinnä tässä neljännessä luvussa. Kukin alaluku on sisällöltään melko laaja ja niitä on mahdollista lukea erillisinä kokonaisuuksina ilman raportin muiden osien lukemista. Neljännessä pääluvussa tuodaan ensin esiin keskisuomalaisen aikuissosiaalityön resursseja ja rakenteita kahden hankkeessa kerätyn kyselyn avulla. Tämän jälkeen kuvataan tiivistetysti hankkeeseen osallistuvien kuntien aikuissosiaalityötä tekevien työntekijöiden kyselyyn perustuva aineisto arjessa tapahtuvasta aikuisten parissa tehtävästä työstä. Kolmanneksi paikannetaan sosiaalityöntekijöiden keskustelufoorumiaineiston kautta sosiaalityöntekijöiden keskusteluista esiin nousevia teemoja ja näkökulmia aikuissosiaalityön luonteesta ja sen reunaehdoista sekä työn tekemisen haasteellisuudesta työntekijöiden yhteisen tiedonmuodostuksen avulla. Neljänneksi luvussa kuvataan yhden keskisuomalaisen kunnan, Jyväskylän yliopiston taloustieteiden tiedekunnan, Terveyden- ja hyvinvoinninlaitoksen Jyväskylän yksikön ja aikuissosiaalityön hankkeen yhteistyössä tehtyä selvitystä, jonka tavoitteena oli jäsentää kunnan sosiaalitoimen aikuissosiaalityön sekä siihen kiinteästi liittyvien kunnan tai muun tahon järjestämien palvelujen kustannuksia ja vaikutuksia kuntatalouden, asiakkaan ja sosiaalityön näkökulmista. Viides pääluku koostuu hankkeen arvioinnista siten, että ensin käsitellään kehittämisen subjekteina olleiden kuntatyöntekijöiden arviointia hankkeesta kysely- 9
12 aineiston avulla sekä lopuksi hanketyöntekijät tekevät itsearviointia hankkeen tuloksista SWOT-analyysilla. Viimeisessä eli kuudennessa pääluvussa kiteytetään vastaus hankkeen pääkysymykseen: mitä aikuissosiaalityö on Keski-Suomessa, otetaan kriittinen kanta tehtyyn kehittämistyöhön ja pohditaan aikuissosiaalityön tulevaisuutta laajemmin. Lukuja ovat kirjoittaneet eri henkilöt, joten selkeyden vuoksi jokaisen alaluvun alkuun on merkitty kunkin luvun pääasiallinen kirjoittaja tai kirjoittajaryhmä. 10
13 II HANKKEEN TAUSTA JA TAVOITTEET Kati Närhi 1 Aikuissosiaalityö ilmiönä ja käsitteenä Aikuissosiaalityön kehittämistarpeiden ja -hankkeiden taustalla on hahmotettavissa erilaisia yhteiskunnallisia kehityskulkuja ja muutostendenssejä, jotka ovat läheisessä suhteessa toisiinsa ja joilla on suuri merkitys siihen, miten aikuissosiaalityötä ymmärretään ja määritellään. Yksi näistä kehityskuluista liittyy kunnallisen sosiaalityön eri tehtäväalueiden sisällölliseen erikoistumiseen ja palvelujen tarjoamiseen. Suuntaus näyttäytyy sosiaalityön käytännössä ns. yhdennetyn sosiaalityön 1 eriytymisenä ja siirtymisenä elämänkaariajattelumallin 2 ja ns. eriytetyn sosiaalityön 3 mallin mukaiseen palvelujen tarjontaan. (Juhila 2008c, ) Eriytymiskehitys on tapahtunut suomalaisissa kunnissa erityisesti 2000-luvun aikana. Kehitystendenssiin on vaikuttanut muun muassa se, että esimerkiksi lapsiperhesosiaalityöllä ja aikuissosiaalityöllä on nähty olevan erilainen paikka ja historia sosiaalityössä. Erot liittyvät Kirsi Juhilan mukaan (2008c, 85) eriytyneeseen tietoperustaan, työssä käytettäviin menetelmiin sekä yhä eriytyvämpään lainsäädäntöön. Samalla keskustelut eri asiakasryhmien eroista vahvistavat ikäkategorioiden välisten erojen syvenemistä. Tällöin myös yhteiskunnalliset instituutiot ylläpitävät elämänkaariajattelun mukaisia ikäkategorioita. (Mt., ) Aikuisten kanssa tehtävän sosiaalityön määrittelyn, tekemisen ja sen reunaehtojen taustalla ovat laajemmat yhteiskuntapoliittiset, hallinnolliset ja taloudelliset diskurssit, jotka Kirsi Juhila (2008b, 48 81) paikantaa yksityisen vastuun diskurssiksi sekä eriarvoistumisdiskurssiksi. Yksityisen vastuun diskurssi perustuu uusliberalistiseen yksilökeskeiseen politiikkaan, jossa sosiaalityön tavoitteeksi asettuu yksilöitä kannustava ja aktivoiva muutostyö, joka tehokkaasti poluttaa ihmiset takaisin työmarkkinoille ja hyvinvointivaltiosta riippumattomiksi kansalaisiksi. Eriarvoistumisdiskurssi puolestaan on huolissaan hyvinvoinnin epätasaisesta jakautumisesta ja kaikkein huono-osaisimpien heikosta tilanteesta yhteiskunnassa ja palvelujärjestelmässä. Sosiaalityön tavoitteeksi asettuu sen mukaisesti yhteiskunnallisesti vaikuttava, rakenteellinen työ (Jokinen & Juhila 2008b, 283). Yhteiskunnallisella ilmapiirillä ja siihen liittyvillä keskusteluilla on aina myös konkreettinen puolensa. Muun muassa Juhilan (mt.) jäsentämän yksityisen vastuun diskurssin sisään paikantuvan aktivoivan sosiaalipolitiikan (mm. Juhila 2006; Tuusa 2005; Liukko 2006) tuotoksena voidaan nähdä aikuissosiaalityön tehtäviä koskevat lainsäädännölliset muutokset Yhdennetyllä sosiaalityöllä tarkoitetaan tässä sosiaalityötä, jossa sama työntekijä kohtaa ja käsittelee yhden asiakkaan tai asiakasperheen kaikki asiat tai ongelmat (Juhila 2008c, 84). Yhdennetystä sosiaalityöstä voidaan puhua myös silloin, kun sosiaalityöntekijä työskentelee samanaikaisesti usean eri sosiaalityön osa-alueen tehtäviä (mm. Kumpulainen 2004, 15). 2 Elämänkaariajattelun mukainen sosiaalityö tarkoittaa työtä, jossa asiakkaiden ikä on keskeinen kriteeri palvelun saamiselle. Sosiaalityössä tämä tarkoittaa palvelujen pilkkoutumista lapsi- ja perhesosiaalityöhön, aikuissosiaalityöhön ja vanhussosiaalityöhön. (Juhila 2008c, 83.) 3 Eriytetystä sosiaalityöstä on kyse silloin, kun sosiaalityöntekijä keskittyy pääasiassa yhden sosiaalityön alueen tehtävien hoitamiseen (mm. Kumpulainen 2004, 15). 11
14 luvulla. Aikuissosiaalityön sisältöön vaikuttava kuntouttavan työtoiminnan laki tuli voimaan Toinen lainsäädännöllinen muutos tuli työmarkkinatukiuudistuksen mukana vuonna Lainsäädännön uudistukset ovat tuoneet sosiaalityön keskiöön työllistämisen ja aktivoinnin, jotka liittyvät edellä mainittuihin laajempiin yhteiskunnallisiin muutosprosesseihin ja diskurssikamppailuihin (vrt. Juhila 2008b). Käytännön tasolla lainsäädännölliset muutokset näkyvät mm. sosiaalityön sisällöllisissä keskusteluissa, joissa on ryhdytty jäsentämään esimerkiksi kuntouttavan sosiaalityön roolia, sisältöä ja paikkaa osana kunnallista sosiaalityötä. Tämä rooli ja tehtävä on paikannettu erityisesti osaksi aikuisten sosiaalityön palveluja. (esim. Tuusa 2005; Liukko 2006; Karjalainen & Karjalainen 2007.) Aktivoivalla sosiaalipolitiikalla on myös kääntöpuolensa sosiaalityön sisällöllisissä keskusteluissa. Esimerkiksi Juhila (2006, ; 2008b) näkee, että yksityisen vastuun ja sitä kautta taloudellisen tehokkuuden paine voi johtaa aikuissosiaalityön sisällöllisen ytimen häviämiseen ja aikuissosiaalityön jäsentämiseen toimenpidekeskeisenä ja teknokraattisena toimintana. Kunnalliseen aikuissosiaalityöhön vaikuttaa edellä mainitun yksityisen vastuun diskurssin lisäksi muitakin samanaikaisia muutosvoimia. Aikuissosiaalityön tehtävien määrittely on ajankohtaista paitsi kunnalliseen sosiaalipalvelujen järjestämiseen ja priorisointiin myös kuntien organisaatioihin sekä tehtävärakenteisiin kohdistuvien muutosten vuoksi (mm. Rousu 2006). Tässä ilmiössä on laajemmin kyse uusliberalististen arvojen ja niihin perustuvan julkisen hallinnoinnin (New Public Management) ja tehokkuusajattelun tuomisesta niin suomalaiseen yhteiskuntaan kuin kunnalliseen järjestelmään aina sosiaalityötä myöten (vrt. mm. Juhila 2008b, 49 50; Juhila 2006, ; Julkunen 2006, ; Eräsaari 2006). Kunta- ja palvelurakenneuudistuksen mukanaan tuomat hallinnolliset muutostuulet tuovat myös sosiaalityölle paineita organisoitua osana sosiaali- ja terveyshallintoa sekä samalla osana laajempia kuntayhtymä- tai kuntaliitosrakenteita ja -organisaatioita (mm. Rousu 2006). Samaan aikaan kuntatalouden heikkenevä tilanne asettaa lisää paineita kunnallisen sosiaalityön tuloksellisuudelle ja vaikuttavuudelle (vrt. vaikuttavuusyhteiskunnasta Rajavaara 2007). Vaikuttavuutta ja tehokkuutta onkin lähdetty etsimään usein elämänkaariajattelun mukaisista sosiaalityön toimintamalleista ja -rakenteista (vrt. Juhila 2008c; Jokinen & Juhila 2008b, 283). Eräs kehityssuunta, joka voidaan nähdä osana Juhilan (2008b) jäsentämää eriarvoistumisdiskurssia, liittyy keskusteluihin perinteisen asiantuntijuuskäsityksen kriittisestä uudelleenarvioinnista ja yleisestä ajattelutavan muutoksesta. Suuntaus näkyy sosiaalityössä esimerkiksi ns. asiakaslähtöisen työotteen vahvistamisen tarpeena (Juhila 2006, ; Liukko 2006) tai jopa kansalaisosallistumisen tukemisena (mm. Matthies 2008). Viime vuosien aikuissosiaalityön erilaisissa käytännön kehittämishankkeissa ilmiö paikantuu tarpeeseen kehittää aikuissosiaalityötä asiakaslähtöisempään suuntaan. Tällöin puhutaan asiantuntijuuden uudelleenarvioinnista (mm. Karvinen 1996; Satka & Karvinen 1999), avoimesta asiantuntijuudesta (mm. Saaristo 2000), toisen tiedon näkyväksi tekemisestä (mm. Hänninen ym. 2006) sekä asiakkaan tarpeisiin vastaamisesta monimutkaistuneen palvelujärjestelmän tarpeiden sijasta (mm. Hänninen 2007). Kyse on siis keskusteluista, jotka kohdistuvat kansalaisten ja asiakkaiden roolien, mutta myös asiantuntijan roolin uudelleenmäärittelyyn. Viimeaikaisten kunta- ja palvelurakennemuutosten myötä nouseekin esiin kysymys, mihin kansalaisen, kuntalaisen sekä asiakkaan roolit ja näkökulmat paikantuvat yhä laajenevissa ja ihmisen elämän pirstovissa palvelurakenteissa. Voidaankin ajatella, että tämä kehityssuunta on jännitteisessä suhteessa yksityisen vastuun diskurssin kanssa ja jäsentyy osaksi eriarvoistumisdiskurssia (vrt. Juhila 2008b). Kaiken kaikkiaan yhteiskunnallinen ilmapiiri ja siihen liittyvät erilaiset diskurssikamppailut sekä kehityskulut vaikuttavat pitkälti käsityksiimme ja määrittelyihin aikuisten parissa tehtävän sosiaalityön tavoitteista, sisällöistä ja rooleista osana sosiaalipalveluiden kokonaisuutta. 12
15 1.1 Aikuissosiaalityön määrittely-yrityksiä Mutta mitä sitten tarkoitetaan, kun puhutaan aikuisten parissa tehtävästä sosiaalityöstä? Aikuisiin kohdistuvista sosiaalityön palveluista käytetään usein nimitystä aikuissosiaalityö. Väisänen ja Hämäläinen (2008) näkevät, että aikuissosiaalityön käsite koskettaa laajasti hyvinvointipalvelujärjestelmää ja sosiaalityötä sen osajärjestelmänä. Aikuissosiaalityön ohella on käytetty perussosiaalityön käsitettä, joilla kummallakin on viitattu lähinnä kuntien sosiaalitoimistossa tehtävään sosiaalityöhön ja joka keskittyy aikuisväestön kysymyksiin, erityisesti toimeentulotukeen ja työhön marginaaliryhmien kanssa (Liukko 2006; Kananoja ym. 2007; Kumpulainen & Kilponen 2007; Jokinen & Juhila 2008; Väisänen & Hämäläinen 2008). Määrittely ei kuitenkaan ole kovin selkeärajainen, vaikkakin siinä useimmiten rajataan pois lastensuojelun sosiaalityö. Kirsi Juhila (2008a, 14 44) paikantaa aikuisten parissa tehtävän sosiaalityön areenat kunnallisen aikuissosiaalityön lisäksi moniammatilliseen ja erityiseen julkiseen areenaan (esim. TYP) sekä kolmanneksi muilla hyvinvointiyhteiskunnan areenoilla (esim. diakoniatyö) aikuisten parissa tehtävään sosiaalityöhön. Jäsennys auttaa hahmottamaan kunkin areenan roolia ja tehtäviä puhuttaessa laajasti ymmärretystä aikuisten parissa tehtävästä sosiaalityöstä. Aikuissosiaalityötä voidaan pitää ensisijaisesti hallinnollisena käsitteenä, tapana jakaa sosiaalityön palveluja tietyille asiakasryhmille ikäryhmäperustaisesti (mm. Juhila 2008a,c; Kananoja 2007; Sarvimäki & Siltaniemi 2007; Roivainen 2008). Aikuissosiaalityön palveluthan on kohdennettu yli 18-vuotiaille aikuisille. Käytännössä työ painottuu yksin asuvien ja usein miesten kanssa tehtävään työhön (esim. Kananoja ym. 2007, 165). Juhilan (2008a) mukaan kunnallinen aikuissosiaalityö voidaan määrittää myös asiakkaiden tarvitsemien palvelujen koordinoinniksi, jolloin työssä kohdataan erityisesti työttömyyteen, talouteen, päihteisiin, mielenterveyteen sekä yleensä elämänhallintaan liittyviä kysymyksiä. Aikuissosiaalityön keinoja puuttua näihin kysymyksiin ovat asiakkaiden neuvonta ja ohjaus sekä suunnitelmien laatiminen ja itsenäisen selviytymisen tukeminen (Väisänen & Hämäläinen 2008, 12). Samalla kun toimeentulotuen tehtäviä on siirretty etuuskäsittelijöille erilaisten muutos- ja kokeiluprosessien seurauksena, on ryhdytty pohtimaan aikuissosiaalityön sisältöjä uusista näkökulmista käsin (mm. Kananoja 2007, 61; Sarvimäki & Siltaniemi 2007, 40 44). Aikuissosiaalityön kehittämisessä on noussut esiin mm. kuntouttavan sosiaalityön työorientaatio (Liukko 2006, 18 23, ). Eeva Liukko (2006, ) pohtii sosiaalisen kuntoutuksen periaatteen mukaisen perussosiaalityön olevan pitkäjänteistä sosiaalityötä asiakkaan tukemisessa, voimavarojen löytämisessä ja toimintakyvyn vahvistamisessa (myös Kananoja ym. 2007, 170). Kuntouttavan sosiaalityön käsitettä on määritelty valtakunnallisen sosiaalityön yliopistoverkon kuntouttavan sosiaalityön erikoisalan opetussuunnitelmassa seuraavalla tavalla (Sosnet 2005): Kuntouttavan sosiaalityön (empowering social work) perusperiaatteita ovat: voimaantuminen, valtaistuminen, voimavarakeskeisyys, subjektiivisuus/toimijuus, täysivaltaisuus, osallisuus ja vastuullisuus, kulttuuristen erojen tiedostaminen ja kunnioittaminen sekä elämän näköalojen avaaminen. Kuntouttavaa sosiaalityötä tarvitaan erilaisissa elämäntilanteissa, joissa ihmisten ja erilaisten ryhmien täysivaltainen toiminta on vaikeutunut tai vaikeutumassa. Tavoitteena on tällöin luoda, palauttaa ja ylläpitää omaehtoisen selviytymisen, hyvän elämänlaadun ja elämänhallinnan edellytyksiä, ehkäistä syrjäytymistä ja tukea asiakkaiden itsenäisiä ja myönteisiä elämänvalintoja sekä täysivaltaista kansalaisuutta. Kuntouttava sosiaalityö pyrkii muutokseen sekä ihmisten elämässä että heidän ympäristössään ja yhteiskunnassa. Kuntouttava näkökulma on sosiaalityön työorientaatio, jota voidaan soveltaa laajasti sosiaalityössä. Kuntouttavan sosiaalityön orientaatiota tarvitaan ennen muuta 13
16 kuntien sosiaalitoimistoissa, päihde-, mielenterveys-, kuntoutus-, vammais-, vanhus- ja maahanmuuttajatyössä sekä terveys- ja kriminaalisosiaalityössä. Liukko näkee, että kuntouttavan ajattelun laajeneminen ja aktiivinen sosiaalipolitiikka ovat rakentaneet perustan kuntouttavalle työskentelylle myös kunnallisessa perussosiaalityössä. Varteenotettavaksi työotteeksi se kehittyi 1990-luvulla sosiaalityön projekteissa luvulla se on hakenut paikkaansa perussosiaalityön sisällä. (Liukko 2006, 29.) Liukko (2006, ) jakaa kuntouttavan työorientaation kuntoutuksen (rehabilitative) sosiaalityöhön ja kuntouttavaan (empowering) sosiaalityöhön. Ensimmäisellä hän tarkoittaa kuntoutusjärjestelmän erikoistuneissa yksiköissä toteutettavaa sosiaalityön työtapaa. Jälkimmäisen hän paikantaa kunnalliseen perussosiaalityöhön, jossa tavoitellaan valtaistumista ja elämänhallinnan paranemista ja joka tukee asiakasta seuraamaan ja toteuttamaan kuntoutumista sen eri vaiheissa. Kuntouttavan sosiaalityön määritelmän voidaan siis nähdä kuvaavan hyvin myös laadukkaan aikuissosiaalityön sisältöjä (Kananoja ym. 2007, 125; Liukko 2006). Liukko painottaa, että kuntouttava työ on aina muutossosiaalityötä ja sen tärkeimpiä työmenetelmiä ovat psykososiaalinen työ, verkostotyö, palveluohjaus ja sosiaalinen kuntoutus. Voidaankin kysyä, voisiko kuntouttavan sosiaalityön käsite toimia yhtenä aikuissosiaalityötä sisällöllisesti ja teoreettisesti jäsentävänä yläkäsitteenä? Tällöin aikuissosiaalityö saisi sisällöllistä ja jäsentyneempää viitekehystä, sekä paikantuisi kuntouttavan työotteen sisällä samalla yhdeksi sosiaalityön työorientaatioksi rakenteellisen ja yhteisöllisen sosiaalityön ohella (vrt. Karjalainen & Sarvimäki 2005). Kuntouttavan sosiaalityön haasteina ovat työn dokumentoinnin ja asiakastyön arviointimenetelmien kehittäminen (Liukko 2006, 117). Toisaalta haasteina nähdään myös aktivoivien ja selkeiden palvelukokonaisuuksien sekä aikuissosiaalityön työprosessien kehittäminen. Kehittämishaasteisiin kuuluvat myös peruspalvelujen ja erikoistuneiden palveluiden välinen työnjako (esim. työvoiman palvelukeskus ja perussosiaalityö) ja tehtävärakenteen uudistaminen aikuissosiaalityössä. Olisikin pohdittava mm. miten yhdistetään sosiaalityön pitkät asiakasprosessit ja työhallinnon sekä muiden yhteistyökumppaneiden tuotteistetut palvelut. (Kananoja ym. 2007, 126.) Kuinka paljon kuntouttavaa työorientaatiota kehitetään peruspalveluissa ja mikä osa siitä siirretään osaksi erikoispalveluja (vrt. Liukko 2006, )? Tarve kuntouttavan sosiaalityön kehittämiselle on ilmeinen käytännön sosiaalityössä, erityisesti aikuisiin kohdistuvassa sosiaalityössä. Yksittäisten työmenetelmien hallinta ei kuitenkaan riitä vaan tarvitaan perustavanlaatuinen muutos aikuissosiaalityön työorientaatiossa. Tutkimukset mm. kuntouttavasta työtoiminnasta ovat tuoneet esille, että vain riittävän suuret muutokset työkäytäntöihin ja työn organisointiin juurruttavat uutta työorientaatiota tai uusia työmalleja eläviksi käytännöiksi. (Ala-Kauhaluoma ym. 2004, 210; Kananoja ym. 2007, 126.) Aikuissosiaalityön käsitteellistä ja käytännön työn jäsennystä tarvitaan siis monella tasolla: yksittäisten työntekijöiden ja työyhteisön osaamisen, työmenetelmien ja asiantuntijuuden vahvistamisessa, aikuissosiaalityön ammatti- ja tehtävärakenteiden kehittämisessä sekä aikuissosiaalityön yhteiskunnallisen roolin kirkastamisessa. 14
17 Kati Närhi 2 Aikuissosiaalityön hankkeen tavoitteet Aikuisten parissa tehtävän sosiaalityön uuden tulemisen myötä käsitettä ja ilmiötä on ryhdytty avaamaan ja käsitteellistämään erilaisten aineistojen ja käytäntöjen pohjalta (esim. Jokinen & Juhila 2008; Liukonen & Lukman 2007; Kumpulainen & Kilponen 2007; Kotro 2008; Europaeus & Koivisto 2009). Tämä raportti keskittyy kuvaamaan kunnallisella areenalla toiminutta sosiaalitoimiston aikuissosiaalityön kehittämishanketta ja hankkeen lopputuotoksia siitä, miltä aikuissosiaalityö näytti 17 keskisuomalaisessa kunnassa hankkeen aikana kesäkuusta 2007 lokakuuhun Raportti ottaa siis omalta osaltaan kantaa keskusteluun aikuissosiaalityön erilaisista määrittelyistä kuvaamalla ja analysoimalla kunnallista sosiaalitoimiston aikuissosiaalityötä hankkeessa kerättyjen aineistojen näkökulmista. Keski-Suomen maakunnan aikuissosiaalityön kehittämishankkeen (6/ /2009) tarkoituksena oli kehittää kuntien sosiaalitoimistojen aikuisiin kohdistuvaa asiakaslähtöistä sosiaalityötä yhteistyössä eri toimijoiden kanssa sekä tarkastella aikuissosiaalityön asemaa kuntien muuttuvassa palvelujärjestelmässä 5. Hankkeen peruslähtökohtana oli jäsentää ja etsiä vastauksia kysymyksiin: Mitä aikuissosiaalityö on Keski-Suomessa ja mitä se voisi olla tulevaisuudessa? Millainen aikuissosiaalityö tukee asiakkaan hyvää elämänlaatua ja osallisuutta? Kuten monessa muussakin kunnallisessa aikuissosiaalityön kehittämishankkeessa (mm. Liukonen & Lukman 2007; Kumpulainen & Kilponen 2007, 2 4; Kotro 2008; Europaeus & Koivisto 2009) niin myös tässä hankkeessa tavoitteena oli aikuissosiaalityön osaamisen ja asiantuntijuuden vahvistaminen, aikuissosiaalityön ammatti- ja tehtävärakenteiden kehittäminen sekä aikuissosiaalityön yhteiskunnallisen roolin kirkastaminen. Hanke oli ensimmäinen kunnallisen sosiaalitoimiston aikuissosiaalityötä kehittämään pyrkivä hanke Keski-Suomessa. Siinä mielessä kyse oli uraa uurtavasta kehittämistyöstä ja hankkeen tulokset onkin suhteutettava tähän seikkaan. Hankkeen strategiana lähdettiin kartoittamaan keskisuomalaisen aikuissosiaalityön tilannetta resurssien, rakenteiden ja työn tekemisen sisältöjen kautta (ks. Närhi ym. 2008; Talvensola ym. 2008). Vasta nykytilanteen kartoituksen kautta ajateltiin voitavan lähteä kehittämään erilaisia aikuissosiaalityön toimintatapoja ja -käytäntöjä. Hankkeen yhteistyökumppaneina toimivat Keski-Suomen maakunnan 28 kunnasta (vuonna 2007) 17 kuntaa: Hankasalmi, Jyväskylä, Jyväskylän maalaiskunta, Jämsä, Jämsänkoski, Kannonkoski, Keuruu, Kinnula, Kivijärvi, Kyyjärvi, Laukaa, Muurame, Pihtipudas, Pylkönmäki, Saarijärvi, Viitasaari ja Äänekoski. Vuoden 2009 alusta kuntaliitosten ja muiden Keski-Suomen alueella tapahtuneiden palvelumuutosten vuoksi hankkeeseen osallistuneita 4 Aikuissosiaalityön kehittämishankkeessa oli alun perin mukana 17 kuntaa Keski-Suomesta, mutta kuntaliitosten myötä hankekuntien lukumäärä pieneni vuoden vaihteessa kymmeneen kuntaan / kuntayhtymään / liikelaitokseen. Kuntien sosiaalitoimistojen aikuissosiaalityöntekijöiden lisäksi hankkeeseen osallistui sosiaalityöntekijöitä ja palveluohjaajia sekä Jyväskylän että Äänekosken työvoiman palvelukeskuksista. 5 Vaikka mukana hankkeessa oli myös Jyväskylän ja Äänekosken työvoiman palvelukeskukset pääpaino hankkeessa rajattiin kuitenkin kunnallisen sosiaalitoimiston aikuissosiaalityön tarkasteluun ja kehittämiseen. Työvoiman palvelukeskusten rooli oli pikemminkin tuoda esiin siellä koeteltuja jo toimivia aikuissosiaalityön työkäytäntöjä ja toimintamalleja. 15
18 hankekuntia/kuntayhtymiä/liikelaitoksia oli yhteensä 10 (Hankasalmi, Jyväskylä, Jämsä, Keuruu, Kinnula, Laukaa, Muurame, Saarikan liikelaitos, Wiitaunioni sekä Äänekoski). Muita yhteistyötahoja edustivat hankkeessa Jyväskylän yliopisto, Jyväskylän ammattikorkeakoulu, Stakes/Terveyden ja hyvinvoinnin laitos, Talentia ja työvoimahallinto. Hanke toimi osana Keski-Suomen sosiaalialan osaamiskeskuksen kehittämistoimintaa ja sitä hallinnoi Keuruun kaupunki. Hankkeen varsinaisia toimijoita ja asiantuntijoita olivat hankekuntien sosiaalitoimistojen ja työvoiman palvelukeskusten (Jyväskylän ja Äänekosken) aikuissosiaalityön työntekijäryhmät: johtava sosiaalityöntekijä, sosiaalityöntekijä, palveluohjaaja ja etuuskäsittelijä, yhteensä noin 120 työntekijää. Kuva 1 jäsentää aikuissosiaalityön hankkeen tavoitteita, niiden tasoja sekä keinovalikoimaa. Tavoitteisiin pyritään neljän elementin; täydennyskoulutuksen, maakunnallisen keskustelufoorumin, neljän kehittämisen painopistealueen sekä tutkimustoiminnan avulla. KESKUSTELU- FOORUMI TÄYDENNYS - KOULUTUS PAINO- PISTE- ALUEET TUTKIMUS - TOIMINTA OSAAMISEN JA ASIANTUNTIJUUDEN VAHVISTAMINEN/ MIKROTASO AIKUISSOSIAALITY ÖN AMMATTI - JA TEHTÄVÄRAKENTEEN KEHITTÄMINEN/MESOTASO AIKUISSOSIAALITY ÖN YHTEISKUNNALLISEN ROOLIN KIRKASTAMINEN/MAKROTASO Kuva 1. Aikuissosiaalityön hankkeen keinot ja tavoitteet Kuva 2 tuo esiin aikuissosiaalityön hankkeessa kohdennetut kehittämisen painopisteet. Hankkeessa paikannettiin aikuissosiaalityön perustyöorientaatio laajasti ymmärretyn kuntouttavan sosiaalityön käsitteen ja toiminnan alle (esim. Tuusa 2005; Liukko 2006; myös Karjalainen & Sarvimäki 2005; Karjalainen & Karjalainen 2007). Aikuissosiaalityön sisällöllisistä tehtäväalueista keskityttiin erityisesti aktivointi- ja työllistämistyön sekä päihde- ja mielenterveystyön kehittämiseen sosiaalitoimiston työssä. Menetelmällisenä painopisteenä tarkasteltiin sosiaalitoimiston aikuissosiaalityöhön liittyvän palveluohjauksen käsitteen ja käytännön selkeyttämistä. Aikuissosiaalityön tekemisen rakenteellisena reunaehtona nähtiin aikuissosiaalityön ammatti- ja tehtävärakenteen kehittäminen. 16
19 Aikuissosiaalityön työorientaationa: kuntouttava sosiaalityö Aikuissosiaalityön sisällöllisenä teht äväalueena: aktivointi- ja työllist ämistyö Aikuissosiaality ö n sisäll öllisenä teht äväalueena: päihde- ja mielenterveysty ö Aikuissosiaalityön menetelm äalueena: palveluohjaus Aikuissosiaalityön tekemisen rakenteellisena reunaehtona: aikuissosiaalityön ammatti - ja tehtävärakenne Kuva 2. Aikuissosiaalityön hankkeen kehittämisen painopisteet 2.1 Aikuissosiaalityötä kehittämässä Toikko ja Rantanen (2009) jäsentävät kehittämisen kenttää kuudella ulottuvuudella sen mukaan kehitetäänkö toimintatapaa vai toimintarakennetta, onko kyse rajatuista yksikkökohtaisista uudistuksista vai laaja-alaisista reformeista, onko tavoite määritelty ulkoapäin vai toimijoiden itsensä määrittelemänä, onko kyse hankeperustaisesta vai jatkuvasta kehittämistoiminnasta, onko kyse innovaatiosta vai diffuusiosta sekä viimeiseksi kehitetäänkö sisäisesti vai onko kyse ulkopuolisen tekemästä ns. toimitusprojektista. (Toikko & Rantanen 2009, ) Keskisuomalaisessa aikuissosiaalityön kehittämishankkeessa kyse oli pikemminkin toimintatapojen kuin toimintarakenteen kehittämisestä vaikkakin hankkeen aikana kävi selväksi, että toimintatavat eivät loppujen lopuksi voi muuttua paljonkaan ilman toimintarakenteiden muutoksia. Lähtökohtaisesti kyse oli rajatuista uudistuksista vaikka hankkeen aikana tarve laaja-alaisille reformeille nousi esiin. Ilman laaja-alaisempaa reformia ei aikuissosiaalityössä rajatuillakaan uudistuksilla ole vaikutuksia pitemmällä tähtäimellä. Hankeen sisällöt määriteltiin yhdessä kuntatyöntekijöiden kanssa hankeperustaisesti vaikkakin hankkeen aikana yritystä ja ituja aikuissosiaalityön perustyön ohessa tapahtuvaan kehittämiseen oli näkyvillä. Tässä mielessä jo hankkeen alusta asti hanketyöntekijät pyrkivät viemään kehittämisideaa sosiaalitoimiston sisään työntekijöiden omaksi toiminnaksi. Kuten Toikko ja Rantanen ovat havainneet (2009, 14 15), myös aikuissosiaalityön hankkeessa eri ulottuvuudet olivat viitteellisiä ja esiintyivät samanaikaisesti. Toikon ja Rantasen mukaan kehittäminen on luonteeltaan käytännöllistä asioiden korjaamista, parantamista ja edistämistä. Onnistuessaan kehittämisen tulisi levitä myös kehittämiskohdetta laajempaan käyttöön ja siinä mielessä kyse on uuden taidon tai tiedon siirrosta (Toikko & Rantanen 2009, 16.) Aikuissosiaalityön hankkeen punaisena lankana hankkeen ajan oli pyrkiä käsitteellistämään aikuissosiaalityötä ja sen luonnetta paikallisten aineistojen pohjalta, jotta kehittämistyöllä olisi mahdollisesti Keski-Suomea laajempaakin hyötyä. 17
20 Toikko ja Rantanen (2009) näkevät, että kehittäminen on muutosta, jossa tavoitellaan parempaa tai tehokkaampaa toimintatapaa verrattuna aikaisempiin. Aikuissosiaalityön hankkeessa kehittäminen suunnattiin moneen eri kohteeseen. Ensinnäkin kehittäminen kohdistui aikuissosiaalityötä sosiaalitoimistoissa tekeviin työntekijöihin ja heidän ammatilliseen osaamiseensa. Tavoitteena oli muutos työnteon tavassa ja menetelmissä. Toisena tasona oli aikuissosiaalityön ammatti- ja tehtävärakenne, toisin sanoen kehittämisen kohteena olivat työn tekemisen rakenteet ja prosessit. Kolmanneksi kehittämisen tasoksi hankkeessa asetettiin aikuissosiaalityön yhteiskunnallisen roolin kirkastaminen, joka kehittämisen kohteena asettui sekä aikuissosiaalityön oman tiedonmuodostuksen ja sen kautta asiantuntijuuden kehittämisen tasoille. Kehittämisen kautta tuli myös esiin paljon tietoa toimimattomista palvelurakenteista. Kyse oli siis tutkimus- tai selvitysavusteisesta kehittämisestä (vrt. mt., 21 22), jossa aikuissosiaalityön asiantuntijuuden syventäminen ja rakenteelliset muutokset olivat kehittämistyön ytimessä. Perinteisestä ylhäältä ohjautuvasta, asiantuntijavetoisesta kehittämisestä on yhä useammin siirrytty työyhteisöjä ja yhteistyökumppaneita osallistavaan vuorovaikutukselliseen muutostyöhön. Tällainen kehittämisen ote sisältää ajatuksen, että työntekijät ovat itse oman työnsä parhaita asiantuntijoita ja kehittäjiä. Osallistavan lähestymistavan uskotaan vahvistavan sitoutumista kehittämistoimiin, lisäävän yhdessä oppimista ja uuden tiedon syntymistä sekä mahdollistavan uusien käytäntöjen juurtumista työpaikoilla. (Heinonen 2008.) Kehittämisen subjektina hankkeessa olivat aikuissosiaalityön asiakastyötä tekevät työntekijät sekä hankekuntien sosiaalijohto. Hankeidea kerättiin työntekijälähtöisesti Keski-Suomen kunnista ja hankkeeseen palkatut työntekijät muokkasivat ideaa ensimmäisen kuntakierroksen yhteydessä. Toimintasuunnitelmaa pyrittiin reflektoimaan ja muokkaamaan myös hankkeen aikana saadun palautteen myötä. Vaikka reflektointi ei ollut systemaattista, oli kyse jossain mielessä hankkeen prosessiarvioinnista (vrt. Vataja & Seppänen-Järvelä 2007). Hankkeen alkuvaiheissa puhuttiin paljon siitä, kuinka asiakaslähtöinen hanke voisi olla. Ilmaan heitettiin ajatuksia, että kaikki toiminta toteutettaisiinkin aikuissosiaalityön asiakkaiden kanssa. Tästä radikaalista ajatuksesta jouduttiin kuitenkin luopumaan mm. rajallisten hanketyöntekijäresurssien vuoksi ja päätettiin keskittyä hankkeen toiseen ulottuvuuteen eli työntekijätason asiantuntijuuden vahvistamiseen ja työntekijöiden voimaantumiseen. Logiikkana toimi se, että kun työntekijät kehittävät asiantuntemustaan ja voivat hyvin, myös asiakkaat saavat laadukkaampaa palvelua. Hankkeen kehittämistyön peruslähtökohtana oli toimintatutkimuksellinen orientaatio. Perinteiseen akateemiseen tutkimukseen verrattuna toimintatutkimus on hyvin käytännönläheistä ja käytännön tarpeista nousevaa (mm. Heikkinen & Jyrkämä 1999; Eskola & Suoranta 1996, 96 97). Toimintatutkimuksessa tutkija osallistuu prosessiin, seuraa ja havainnoi toiminnassa tapahtuvia tilanteita sekä pyrkii analysoimaan niitä. Ominaista toimintatutkimuksessa on sen orientoituminen käytäntöön ja tutkijan aktiivinen osallistuminen prosessiin, jossa tutkija on osa omaa tutkimuskohdettaan. Toiminta jäsentyy tutkijan ja tutkittavien yhteistyön tuloksena. (Heikkinen & Jyrkämä 1999.) Koska aikuissosiaalityön hanke oli ensisijaisesti kehittämis- eikä tutkimushanke, toimintatutkimuksen orientaatio oli hyvin väljä. Aikuissosiaalityön hankkeen ideana oli toimia työntekijöitä osallistavasti. Tämä pyrittiin toteuttamaan mahdollisimman läpinäkyvällä ja tiedottavalla työskentelyllä. Varsinainen osallistava toiminta hankekunnissa sekä arjen työn havainnointi ja yhdessä kehittäminen sosiaalitoimistoissa ei kuitenkaan onnistunut hankkeen työntekijäresurssien ja hankeajan puitteissa. Koska varsinaisia hanketyöntekijöitä oli vain kolme ja hankekuntia jopa 17 ja niissä oli mukana yhteensä noin 120 työntekijää, jouduttiin nopeasti luopumaan ajatuksesta, 18
AIKUISSOSIAALITYÖTÄ PAIKANTAMASSA
RAPORTTEJA 12 AIKUISSOSIAALITYÖTÄ PAIKANTAMASSA ALKUKARTOITUS AIKUISSOSIAALITYÖN KEHITTÄMISHANKKEESEEN OSALLISTUVIEN KUNTIEN AIKUISSOSIAALITYÖN RESURSSEISTA, RAKENTEISTA JA EPÄKOHDISTA KESKI-SUOMEN MAAKUNNASSA
AIKUISSOSIAALITYÖ MUUTOSTYÖNÄ - HAASTEITA JA MAHDOLLISUUKSIA Aikuissosiaalityön päivät Rovaniemellä 18. 19.1.2011 projektipäällikkö Kati Närhi Jyväskylän ammattikorkeakoulu AIKUISSOSIAALITYÖN HANKERAPORTTEJA
Aikuissosiaalityön kehittämishanke Keski-Suomen maakunnassa 6/ /2009
Aikuissosiaalityön kehittämishanke Keski-Suomen maakunnassa 6/2007-10/2009 Toimintasuunnitelma 29.10.2007 Kati Närhi, Juhani Karjalainen ja Anne Valppu-Vanhainen Sisällys: 1 Hankkeen tausta 2 2 Hankkeen